Bridshátíð Vesturlands - eitt fjölmennasta bridsmót landsins Um liðna helgi hélt Bridgesamband Vesturlands , með fulltyngi Sparisjóðs Mýrasýslu og Hótel Borgarness , Bridshátíð Vesturlands . Mótið hefur unnið sér sess í hugum bridsáhugamanna hvaðanæfa af landinu og er eitt fjölsóttasta mót hvers árs . Vestlendingar stóðu sig vel á laugardag í sveitakeppninni þar sem 24 sveitir voru mættar til leiks , þar af voru 7 skipaðar heimamönnum að öllu eða nokkru leyti . Sveit Sparisjóðs Skagafjarðar sem leiddi mótið fyrir síðustu umferð , með sparisjóðsstjórann Kristján B. Snorrason í stafni og A-sveit Netskólans með skólastjórann Þorvald Pálmason við stjórnvölinn , voru allan tímann í toppbaráttu en hlutskipti þeirra varð að berjast innbyrðis í síðustu umferð þar sem Netskólamenn höfðu betur 16 - 14 en við það skutust tvær sveitir að sunnan upp fyrir Kristján og Co en lokastaðan varð eftirfarandi : Á sunnudag mættu 48 pör í tvímenning en þar áttu heimamennn heldur á brattann að sækja . Eina parið af fjórtán úr héraði sem eitthvað kvað að voru þeir Sveinbjörn Eyjólfsson og Lárus Pétursson sem enduðu í 11. sæti án þess þó að blanda sér nokkurn tímann almennilega í toppbaráttuna . Röð efstu para varð annars þessi : Þrátt fyrir heldur rýra eftirtekju heimamanna er ekki hægt annað en að minnast á þá staðreynd að í Borgarfirði er bridslíf í miklum blóma um þessar mundir og hvergi á landinu er nýliðun í íþróttinni jafnmikil og þar . Í tvímenningnum voru þau Lára Lárusdóttir og Fjölnir Jónsson yngst þátttakenda , bæði bráðefnileg og áhugasöm um spilið en í sveitakeppninni vakti sérstaka athygli vösk sveit Þorsteins Péturssonar sem var aldursforseti mótsins og líklega eldri en sveitarfélagar hans þrír til samans . Á myndinni eru þau Lára Lárusdóttir og Fjölnir Jónsson úr Borgarfirði , langyngstu keppendur mótsins , að spila við sér eldri “ dömur ” úr Reykjavík .